Μη αναστρέψιμος

Το Μη αναστρέψιμος (γαλλικά: Irréversible) είναι γαλλική δραματική ψυχολογική ταινία θρίλερ του 2002, σε σκηνοθεσία Γκασπάρ Νοέ. Πρωταγωνιστούν οι Μόνικα Μπελλούτσι και Βενσάν Κασέλ. Η ταινία συμμετείχε στο Φεστιβάλ των Καννών το 2002 και κέρδισε το βραβείο καλύτερης ταινίας στο Διεθνές Φεστιβάλ Κινηματογράφου Στοκχόλμης. Έχει προκαλέσει ποικίλες αντιδράσεις σε κοινό και κριτικούς και είναι ακατάλληλη για ανηλίκους.

Η πλοκή της ταινίας εξελίσσεται σε αντίστροφη χρονολογική σειρά, με κάθε σκηνή κανονικά να διαδραματίζεται πριν από αυτήν που προηγείται.

 Πλοκή 
Ο Μάρκους και η έγκυος Άλεξ μαζί με τον φίλο τους, Πιέρ, πηγαίνουν σε ένα πάρτι, στο οποίο είναι καλεσμένοι. Ο Πιέρ, μετά από δύο ώρες, είναι ήδη κουρασμένος και ενοχλημένος με τη συμπεριφορά του Μάρκους, ο οποίος προσπαθεί μάταια να τον κάνει να διασκεδάσει.

Η Άλεξ που και αυτή είναι κουρασμένη, αλλά και ενοχλημένη με τη συμπεριφορά του συντρόφου της, αποφασίζει να φύγει από το σπίτι μόνη της. Ενώ διασχίζει μια υπόγεια διάβαση, θα πέσει θύμα βιασμού και στη συνέχεια θα ξυλοκοπηθεί άγρια από έναν άγνωστο σαδιστή.

Ο Μάρκους και ο Πιέρ αργότερα, εγκαταλείπουν και αυτοί το πάρτι και ανακαλύπτουν τι συνέβη στην Άλεξ, βλέποντας την, ενώ μεταφέρεται με φορείο στο ασθενοφόρο. Ο Μάρκους τότε τυφλωμένος από θυμό γι' αυτό που συνέβη στη σύντροφό του, ξεκινά μαζί με τον φίλο του Πιέρ μία απεγνωσμένη αναζήτηση του δράστη, για να εκδικηθεί τον βιασμό και το ξυλοκόπημα της Άλεξ.

Έπειτα από μια ξέφρενη αναζήτηση, φθάνουν σ' ένα ομοφυλοφιλικό BDSM μπαρ, όπου πιστεύουν ότι εκεί βρίσκεται ο δράστης. Ο Μάρκους θα χτυπήσει έναν άντρα στο κεφάλι που θεωρεί εσφαλμένα ότι αυτός είναι ο υπεύθυνος, ενώ ο πραγματικός βιαστής βλέπει το σκηνικό με διασκέδαση. Τελικά, ο Μάρκους θα γλιτώσει τον βιασμό και τον θάνατο, χάρη στην παρέμβαση του φίλου του Πιέρ, ο οποίος σκοτώνει τον επιδρομέα με έναν πυροσβεστήρα. O Πιέρ συλλαμβάνεται από την αστυνομία, ενώ το ασθενοφόρο φτάνει εγκαίρως και ο Μάρκους μεταφέρεται στο νοσοκομείο.

 Διανομή ρόλων   
 Μόνικα Μπελλούτσι ως Άλεξ 
 Βενσάν Κασέλ ως Μάρκους 
 Αλμπέρ Ντουποντέ ως Πιέρ 
 Τζο Πρέστια ως Λε Τενιά 
 Φατίμα Αντούμ ως Φατίμα 
 Μουράντ Χιμά ως Μουράντ 
 Τζαραμίλο ως Κοντσά 
 Μισέλ Γκουντόιν ως Μικ 
 Ζαν-Λουί Κοστέ as Fistman 
 Φιλίπ Ναχόν ως ο άντρας (Ο χασάπης) 

 Υποδοχή  
Κριτικές
Οι κριτικές υπήρξαν διχασμένες λόγω των ωμών σκηνών βιασμού και δολοφονίας. Στην ιστοσελίδα κριτικών Rotten Tomatoes η ταινία συγκεντρώνει βαθμολογία θετικής έγκρισης σε ποσοστό 58%, με βάση 127 κριτικές και μέση βαθμολογία 6.10/10. Ο Αμερικανός κριτικός κινηματογράφου Ρότζερ Ίμπερτ της Chicago Sun Times απένειμε στην ταινία τρία αστέρια από τα τέσσερα του.  Ο Ιμπερτ δήλωσε ότι πολλοί θεατές θα έβρισκαν την ταινία αδύνατη λόγω της γραφικής βίας, αλλά πρότεινε επίσης ότι η δομή της ταινίας την καθιστά εγγενώς ηθική παρά ταινία εκμετάλλευσης: Βάζοντας την ασχήμια στην αρχή, ο Γκασπάρ Νόε μας αναγκάζει να σκεφτούμε σοβαρά πως εμπλέκεται η η σεξουαλική βία.

 Εισπράξεις  
Η ταινία με προϋπολογισμό 4.6 εκατομμύρια δολάρια στην πρώτη εβδομάδα προβολής της είχε εισπράξεις 792.200 δολάρια (12%) και διεθνώς συνολικά έφτασε τα 5.687.128 δολάρια.

 Παραπομπές 

 Εξωτερικοί σύνδεσμοι 


Κατηγορία:Γαλλικές ταινίες της δεκαετίας 2000
Κατηγορία:Γαλλικές δραματικές ταινίες 
Κατηγορία:Γαλλόφωνες ταινίες 
Κατηγορία:Ταινίες του 2002 
Κατηγορία:Ταινίες σε σκηνοθεσία Γκασπάρ Νοέ
Κατηγορία:Γαλλικές ψυχολογικές θρίλερ ταινίες